**Πρόσκληση για συμμετοχή σε Υβριδική Εκδήλωση Εικόνα που περιέχει κείμενο, στιγμιότυπο οθόνης, γραμματοσειρά

Το περιεχόμενο που δημιουργείται από τεχνολογία AI ενδέχεται να είναι εσφαλμένο.Ενημέρωσης-Ευαισθητοποίησης με θέμα *«Δημιουργώντας Προσβάσιμους και Συμπεριληπτικούς Χώρους Εργασίας για τα Άτομα με Αναπηρία»* (“AccessibleEU”)- Αθήνα, 6 Μαΐου 2025**

**Πρόσκληση για συμμετοχή σε Υβριδική Εκδήλωση Ενημέρωσης-Ευαισθητοποίησης με θέμα «*Δημιουργώντας Προσβάσιμους και Συμπεριληπτικούς Χώρους Εργασίας για τα Άτομα με Αναπηρία»* (“AccessibleEU”)**

**Συν-διοργανωτής: Εθνική Συνομοσπονδία Ατόμων με Αναπηρία (Ε.Σ.Α.μεΑ.).**

**6 Μάϊου 2025, Ξενοδοχείο «TITANIA» -Αθήνα.**

**Ώρες: 10:00-14:00**

**Στο πλαίσιο υλοποίησης του Έργου «Ευρωπαϊκό Κέντρο Πόρων Προσβασιμότητας-AccessibleEU» -το οποίο αποτελεί μια από τις εμβληματικές πρωτοβουλίες της Στρατηγικής της Ευρωπαϊκής Επιτροπής για τα Δικαιώματα των Ατόμων με Αναπηρία 2021-2030- σας προσκαλούμε να συμμετάσχετε στην Υβριδική Εκδήλωση Ενημέρωσης-Ευαισθητοποίησης με θέμα *«Δημιουργώντας Προσβάσιμους & Συμπεριληπτικούς Χώρους Εργασίας για τα Άτομα με Αναπηρία».***

**Η εκδήλωση, η οποία θα πραγματοποιηθεί στις 6 Μαΐου 2025 στο Ξενοδοχείο «ΤΙΤΑΝΙΑ», Πανεπιστημίου 52, Αθήνα (Αίθουσα «Απόλλων-Αθηνά», Ημιώροφος), από τις 10.00 έως τις 14.00 (διάρκεια: 4 ώρες),** **διοργανώνεται σε συνεργασία με την Εθνική Συνομοσπονδία Ατόμων με Αναπηρία (Ε.Σ.Α.μεΑ**.), η οποία αποτελεί την τριτοβάθμια οργάνωση εκπροσώπησης των ατόμων με αναπηρία, των ατόμων με χρόνιες και σπάνιες παθήσεις και των οικογενειών τους στην ελληνική Πολιτεία και κοινωνία.

**Η εκδήλωση στοχεύει:**

* **στην ανάδειξη των εμποδίων που αντιμετωπίζουν τα άτομα με αναπηρία στους χώρους εργασίας και των τρόπων άρση τους,**
* **στην ενημέρωση σχετικά με το θεσμικό πλαίσιο που αφορά στην προσβασιμότητα των χώρων εργασίας και την παροχή εύλογων προσαρμογών σε εργαζόμενους με αναπηρία,**
* **στην προβολή των πλεονεκτημάτων που συνεπάγεται η δημιουργία προσβάσιμων και συμπεριληπτικών χώρων εργασίας,**
* **στην ενθάρρυνση της υιοθέτησης πολιτικών που προάγουν την προσβασιμότητα και τη συμπερίληψη στους χώρους εργασίας, συμβάλλοντας στη διαμόρφωση ενός εργασιακού περιβάλλοντος που σέβεται την ποικιλομορφία.**

**Οι εγγραφές στον χώρο της εκδήλωσης θα ξεκινήσουν στις 09:30**

**Γλώσσα εκδήλωσης: Ελληνική**.

**Η συμμετοχή στην εκδήλωση είναι ελεύθερη.**

**Στην εκδήλωση μπορούν να συμμετάσχουν:**

* **εργοδότες του δημόσιου, ιδιωτικού και τρίτου τομέα**
* **εκπρόσωποι εργοδοτικών φορέων**
* **εκπρόσωποι οργανώσεων εργαζομένων**
* **εργασιακοί σύμβουλοι/σύμβουλοι απασχόλησης**
* **στελέχη διαχείρισης ανθρώπινου δυναμικού**
* **στελέχη σχεδιασμού πολιτικών στον τομέα της απασχόλησης**
* **εκπρόσωποι οργανώσεων ατόμων με αναπηρία**
* **άτομα με αναπηρία, άτομα με χρόνιες και σπάνιες παθήσεις**
* **κάθε ενδιαφερόμενος που επιθυμεί να συμβάλει στη δημιουργία ενός πιο προσβάσιμου και συμπεριληπτικού εργασιακού περιβάλλοντος**

**Το πρόγραμμα της εκδήλωσης θα αναρτηθεί στην ιστοσελίδα της Ε.ΣΑ.μεΑ. και θα αποσταλεί λίγες ημέρες πριν από την εκδήλωση σε όσους δηλώσουν συμμετοχή.**

**Εάν επιθυμείτε είτε να συμμετάσχετε στην εκδήλωση διά ζώσης είτε να την παρακολουθήστε διαδικτυακά, παρακαλούμε όπως συμπληρώσετε και υποβάλετε το αργότερο μέχρι την 4η Μαΐου 2025 την ηλεκτρονική φόρμα δήλωσης συμμετοχής, η οποία είναι διαθέσιμη στον παρακάτω σύνδεσμο (κωδικός εκδήλωσης: 25-AW-GR-01):** [**https://ec.europa.eu/eusurvey/runner/2afc32f9-453f-4f97-4a8b-6cbc4fdff1d2**](https://ec.europa.eu/eusurvey/runner/2afc32f9-453f-4f97-4a8b-6cbc4fdff1d2)

**Παρά το γεγονός ότι η φόρμα δήλωσης συμμετοχής είναι στη ελληνική, χρησιμοποιήστε μόνο λατινικούς χαρακτήρες για τη συμπλήρωση του ονόματος και του επιθέτου σας προκειμένου μετά την ολοκλήρωση της εκδήλωσης να λάβετε αυτόματα στην ηλεκτρονική διεύθυνσή σας το πιστοποιητικό παρακολούθησης.**

**Προσοχή: Κατά την εγγραφή σας δεν αποστέλλεται αυτόματα ο σύνδεσμος για την εξ’ αποστάσεως παρακολούθηση της εκδήλωσης. Ο σύνδεσμος θα σας αποσταλεί λίγες ημέρες πριν από την εκδήλωση στην ηλεκτρονική διεύθυνση που έχετε δηλώσει.**

**Πληροφορίες για την προσβασιμότητα της αίθουσας.**

* Η αίθουσα που θα πραγματοποιηθεί η εκδήλωση είναι πλήρως προσβάσιμη σε χρήστες αναπηρικού αμαξιδίου (ράμπα στην κεντρική είσοδο του ξενοδοχείου, ανεμπόδιστη πρόσβαση στην αίθουσα με ανελκυστήρα, προσβάσιμο wc δίπλα από την αίθουσα).
* Παροχή διερμηνείας στην ελληνική νοηματική γλώσσα.
* Παροχή ζωντανών υπότιτλων.

**Το Έργο «AccessibleEU» αποτελεί μια πηγή πληροφόρησης για την προσβασιμότητα στο δομημένο περιβάλλον, τις μεταφορές και τις Τεχνολογίες Πληροφορικής και Επικοινωνιών με σκοπό τη διασφάλιση της ισότιμης συμμετοχής των ατόμων με αναπηρία σε όλους τους τομείς της ζωής. Επιμέρους στόχοι του «AccessibleEU» είναι: α) η ανάπτυξη ικανοτήτων στα κράτη μέλη της Ευρωπαϊκής Ένωσης γύρω από την προσβασιμότητα, β) η υποστήριξη της εφαρμογής της ευρωπαϊκής νομοθεσίας για την προσβασιμότητα, γ) η διασύνδεση των φορέων που είναι υπεύθυνοι για την εφαρμογή των κανόνων προσβασιμότητας στην Ευρωπαϊκή Ένωση, δ) η δημιουργία μιας ευρωπαϊκής υπηρεσίας μιας στάσης (one-stop-shop) για την προσβασιμότητα, ε) η εκπαίδευση επαγγελματιών στην προσβασιμότητα. Συντονιστής Εταίρος του Έργου είναι το Foundation ONCE (Ισπανία). Περισσότερες πληροφορίες σχετικά με το Έργο είναι διαθέσιμες στο:**

[**https://accessible-eu-centre.ec.europa.eu/about-accessibleeu\_en**](https://accessible-eu-centre.ec.europa.eu/about-accessibleeu_en)

**&** στο

<https://www.esamea.gr/el/article/eyrwpaiko-kentro-porwn-prosbasimothtas-accessibleeu-centre-gine-ki-esy-melos-ths-koinothtas-gia-thn-prosbasimothta-2>

**Παρακαλούμε όπως δηλώσετε συμμετοχή το συντομότερο δυνατό!**

**Για περισσότερος πληροφορίες απευθυνθείτε στον κ. Δημήτρη Λογαρά**

Email**:** [communication@esaea.gr](mailto:communication@esaea.gr)

Τηλέφωνο επικοινωνίας: 6936061383

**Σας ευχαριστούμε θερμά εκ των προτέρων.**

**Με εκτίμηση,**

**Δημήτρης Λογαράς**

**Εθνικός Εμπειρογνώμονας του Έργου «AccessibleEU» & Επιστημονικό Στέλεχος Ε.Σ.Α.μεΑ.**

**Περισσότερες πληροφορίες για τους Εμπειρογνώμονες του «AccessibleEU» είναι διαθέσιμες στο:**  <https://accessible-eu-centre.ec.europa.eu/accessibleeu-network-experts_en?prefLang=el>